
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 146 

10 Ιουλίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

172. Άσκηση προληπτικού ελέγχου επί των δαπανών δή¬ 
μων . 1 

ΑΠΟΦΑΣΕΙΣ 

Έγκριση του Πρωτοκόλλου της 1 ης Συνόδου της Μονίμου 
Ελληνο-βουλγαρικής Επιτροπής Υδροοικονομίας του 
άρθρου 5 της Συμφωνίας μεταξύ των Κυβερνήσεων 
της Ελληνικής Δημοκρατίας και της Δημοκρατίας της 
Βουλγαρίας για τα ύδατα του ποταμού Νέστου της 
22ας Δεκεμβρίου 1995. (Αθήνα, 28.1.1997) μετά των 


Παραρτημάτων αυτού . 2 

ΑΝΑΚΟΙΝΩΣΕΙΣ 

Ανακοίνωση της καταγγελίας των Διεθνών Συμβάσεων 
0.1.0. 1969 και ΡΟΝϋ 1971 . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 172 
Άσκηση προληπτικού ελέγχου επί των δαπανών δήμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου Ιθτου Ν.Δ. 1265/1972 «περί 
ελέγχου των δαπανών του κράτους, των οργανισμών τοπικής 
αυτοδιοίκησης και των άλλων νομικών προσώπων δημοσίου 
δικαίου ως και των λογαριασμών των δημοσίων υπολόγων 
και παρακολουθήσεως των εσόδων των» (Α’ 197). 

2. Τις διατάξεις των άρθρων 15 και 24 του Ν. 1558/ 
1985 «Κυβέρνηση και Κυβερνητικά Όργανα» (Α’ 137"). 

3. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154). 

4. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

5. Την υπ' αριθ. 17/1997 γνωμοδότηση του Ε' Τμήμα¬ 
τος του Συμβουλίου της Επικράτειας, με πρόταση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Δικαιοσύνης, αποφασίζουμε: 

Άρθρο μόνο 

1. Επί των δαπανών των δήμων Αθηναίων, Πειραιώς και 
Θεσσαλονίκης ασκείται από το Ελεγκτικό Συνέδριο προ¬ 
ληπτικός έλεγχος. 

2. Του ανωτέρω ελέγχου εξαιρούνται οι εξής κατηγο¬ 
ρίες δαπανών: 


α. Οι δαπάνες πληρωμής αποδοχών των τακτικών υπαλ¬ 
λήλων, περιλαμβανσμένων και των με σύμβαση αορίστου 
χρόνου, κάθε δήμου, πλην των πρόσθετων αμοιβών τού¬ 
των και της μισθοδοσίας του πρώτου μηνός εκείνων που 
πρωτοδιορίζονται ή μονιμοποιούνται. 

β. Οι δαπάνες αποδόσεως των υπέρ τρίτων ενεργουμέ- 
νων κρατήσεων (ασφαλιστικών εισφορών, φόρων κ.λπ.). 

γ. Οι περιοδικές δαπάνες μισθωμάτων ακινήτων και 
εγκαταστάσεων πλην εκείνων που καταβάλλονται για 
πρώτη φορά, μετά την κατάρτιση, παράταση, ανανέωση ή 
τροποποίηση της σχετικής συμβάσεως. 

δ. Οι δαπάνες καταναλώσεως ηλεκτρικού ρεύματος και 
νερού. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του διατάγματος αυτού. 

Αθήνα, 30 Ιουνίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΤΗΣ 

ΚΑΙ ΑΠΟΚΕΝΤΡΩΣΗΣ ΔΙΚΑΙΟΣΥΝΗΣ 

ΑΛΕΞ. ΠΑΠΑΔΟΠΟΥΛΟΣ ΕΥΑΓ. ΠΑΝΝΟΠΟΥΛΟΣ 

ΑΠΟΦΑΣΕΙ Σ 

( 2 ) 

Έγκριση του Πρωτοκόλλου της 1ης Συνόδου της Μονίμου Ελ- 
ληνο-βουλγαρικής Επιτροπής Υδροοικονομίας του άρ¬ 
θρου 5 της Συμφωνίας μεταξύ των Κυβερνήσεων της Ελ¬ 
ληνικής Δημοκρατίας και της Δημοκρατίας της Βουλγα¬ 
ρίας για τα ύδατα του ποταμού Νέστου της 22ας Δεκεμ¬ 
βρίου 1995. (Αθήνα, 28.1.1997) μετά των Παραρτημάτων 
αυτού. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ, ΑΝΑΠΤΥΞΗΣ, ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΚΑΙ ΓΕΩΡΓΙΑΣ 

Έχοντες υπ' όψει τις διατάξεις: 

1. Της Συμφωνίας μεταξύ των Κυβερνήσεων της Ελληνικής 
Δημοκρατίας και της Δημοκρατίας της Βουλγαρίας για τα 
ύδατα του Ποταμού Νέστου που υπογράφηκε στη Σόφια στις 
22.12.1995 και κυρώθηκε με τον υπ’ αριθ. 2402/1996 Νόμο 
που δημοσιεύθηκε στο υπ' οριθ. 98 Φύλλο της Εφημερίδος 
της Κυβερνήσεως τεύχος Α' της 4ης Ιουνίου 1996. 

2. Του δευτέρου άρθρου του υπ’ αριθ. 2402/1996 Νόμου 
βάσει του οποίου τα Πρωτόκολλα - Πρακτικά που καταρτίζο- 

νται από την Μόνιμη Ελληνοβουλγαρική Επιτροπή Υδροοικο- 
νομϊας, σε εκτέλεση του άρθρου 5 αυτής, εγκρίνονται με 
Κοινή Πράξη των αρμοδίων κατά περίπτωση Υπουργών. 

3. Του περιεχομένου του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το Πρωτόκολλο της 
1ης Συνόδου της Μονίμου Ελληνο-βουλγαρικής Επιτροπής 
Υδροοικονομίας του άρθρου 5 της Συμφωνίας μεταξύ των 
Κυβερνήσεων της Ελληνικής Δημοκρατίας και της Δημοκρα¬ 
τίας της Βουλγαρίας για τα ύδατα του ποταμού Νέστου της 
22ας Δεκεμβρίου 1995 που υπογράφηκε στην Αθήνα στις 28 
Ιανουάριου 1997 μετά των Παρορτημάτων αυτού, του οποίου το 
κείμενο σε πρωτότυπο στην ελληνική γλώσσα έχει ως εξής: 


Αθήνα, 26 Ιουνίου 1997 

οι ΥΠΟΥΡΓΟΙ 


ΕΞΩΤΕΡΙΚΟΝ 

ΘΕΟΔ. ΠΑΓΚΑΛΟΣ 

ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΚΩΝΣΤ. Λ ΑΛΙΩΤΗΣ 


ΓΕΩΡΓΙΑΣ 

ΣΤΕΦ. ΤΖΟΥΜΑΚΑΣ 


ΠΡΩΤΟΚΟΛΛΟ 

1ης Συνόδου της Μονίμου Ελληνο-Βουλγαρικής Επιτροπής 
Υδροοικονομίας του Άρθρου 5 της Συμφωνίας μεταξύ των 
Κυβερνήσεων της Ελληνικής Δημοκρατίας και της Δημο¬ 
κρατίας της Βουλγαρίας για τα ύδατα του ποταμού Νέστου 
της 22ας Δεκεμβρίου 1995. 

Σε εφαρμογή του Άρθρου 5 της Συμφωνίας της Κυβέρνη¬ 
σης της Ελληνικής Δημοκρατίας και της Κυβέρνησης της Δη¬ 
μοκρατίας της Βουλγαρίας για τα ύδατα του ποταμού Νέστου 
της 22ας Δεκεμβρίου 1995, εφεξής καλούμενη «Συμφωνία», 
έλαβε χώρα στην Αθήνα από 27 έως και 28 Ιανουάριου 1997, 
η πρώτη Σύνοδος της Μονίμου Ελληνο-Βουλγαρικής Επιτρο¬ 
πής Υδροοικονομίας. 

Τα ονόματα των μελών των δύο Αντιπροσωπειών περιέχονται 
στο υπ' αριθ. 2 Παράρτημα του παρύντος Πρωτοκόλλου. 

Η Ημερήσια Διάταξη της Συνόδου, οι εργασίες της οποίας 
διεξήχθηκαν σε ατμόσφαιρα φιλίας και καλής συνεργασίας, 
είχε ως εξής: 

1. Σχέδιο Εσωτερικού Κανονισμού της Επιτροπής. 

2. θέματα σχετικά με την ποσότητα των υδάτων σύμφωνα 
με τα Άρθρα 1, 3 και 5 της Συμφωνίας. 

3. θέματα σχετικά με την ποιότητα των υδάτων σύμφωνα 
με τα Άρθρα 3, 4 και 5 της Συμφωνίας. 

4. Διάφορα. 

1. Σχέδιο Εσωτερικού Κανονισμού της Επιτροπής 

Σε εφαρμογή του Άρθρου 5 της προαναφερόμενης Συμ¬ 
φωνίας, τα δύο μέρη συνέταξαν και υιοθέτησαν τον Εσωτε¬ 
ρικό Κανονισμό της Μονίμου Ελληνο-Βουλγαρικής Επιτροπής 
Υδροοικονομίας της οποίας το κείμενο προσαρτάται στο υπ’ 
αριθμ. 1 Παράρτημα του παρόντος Πρωτοκόλλου. 

2. θέματα σχετικά με την ποσότητα των υδάτων σύμφωνα 
με τα Άρθρα 1, 3 και 5 της Συμφωνίας 

Τα δύο Μέρη αντήλλαξαν απόψεις όσον αφορά το θέμα της 
πρώτης επικάιροποιήσεως του μεγέθους της μέσης φυσικής 
απορροής σύμφωνα με τις διατάξεις του Άρθρου 1 της Συμ¬ 
φωνίας. Προς τούτο τα δύο Μέρη συμφώνησαν να ανταλλά¬ 
ξουν πληροφορίες και στοιχεία που αναφέρονται μεταξύ άλ¬ 
λων σε υδρογραφικό χάρτη της λεκάνης του ποταμού Νέ¬ 
στου, σε βροχομετρικούς, μετεωρολογικούς και υδρομετρι- 
κούς σταθμούς, βασικές χρήσεις εντός της λεκάνης του πο¬ 
ταμού Νέστου, βασικές ποσότητες εκτροπών νερού εκτός 
λεκάνης Νέστου στο Βουλγαρικό έδαφος και κύρια υπάρχο¬ 


ντα, υπό εκτέλεση, καθώς και σχεδιαζόμενα τεχνικά έργα στη 
λεκάνη του ποταμού Νέστου. 

Τα δύο Μέρη συμφώνησαν στη σύσταση Ομάδας Εργασίας, 
η οποία ήδη συνεδρίασε στο πλαίσιο της παρούσης Συνόδου 
και συμφώνησε να ανταλλάξει βασικά στοιχεία μέχρι τέλη Φε¬ 
βρουάριου 1997, με στόχο τα στοιχεία να αξιολογηθούν για 
περαιτέρω ενέργειες μέχρι τέλη Απριλίου 1997. Μαζί με τα 
βασικά στοιχεία θα περιλαμβάνεται και περιγραφή της μεθο¬ 
δολογίας που ακολουθείται στην εκτίμηση της μέσης φυσι¬ 
κής απορροής, 

Η Ομάδα Εργασίας θα πρέπει να περατώσει το έργο της 
συλλογής και προκαταρκτικής επεξεργασίας των στοιχείων 
μέχρι τέλους του έτους 1997. 

Ο χρόνος και ο τόπος των επομένων Συναντήσεων της 
Ομάδας Εργασίας αυτής θα καθορίζονται δια της διπλωματι¬ 
κής οδού. Τα δε πορίσματά της θα πρέπει να υποβληθούν 
εγκαίρως ώστε να εξετασθούν από την επόμενη Σύνοδο της 
Επιτροπής Υδροοικονομίας. 

3. θέματα σχετικά με την ποιότητα των υδάτων σύμφωνα 
με τα Άρθα 3, 4 και 5 της Συμφωνίας 

Για τα ανωτέρω θέματα, τα δύο μέρη αφού αντήλλαξαν 
απόψεις, αποφάσισαν τη σύσταση Ομάδας Εργασίας. Η 
Ομάδα θα εξετάσει θέματα που αφορούν την ποιότητα του οι¬ 
κοσυστήματος και των υδάτων του ποταμού Νέστου. 

Η ανωτέρω Ομάδα Εργασίας ήδη συνεδρίασε στο πλαίσιο 
της παρούσης Συνόδου και αποφάσισε στην επόμενη συνά¬ 
ντηση να εξεταστούν: 

1. Η εφαρμογή του Πρακτικού της Σόφιας της 1.11-91- 

2. Ο καθορισμός κοινά αποδεκτής ποιότητας νερών στα 
σύνορα βάση κοινοτικών προτύπων. 

3. Στοιχεία που αφορούν: 

α. Τις πηγές ρύπανσης και φυσικούς παράγοντες στη λε¬ 
κάνη απορροής που επηρεάζουν την ποιότητα των νερών του 
ποταμού. Οι πληροφορίες θα πρέπει να αναφέρουν, τη θέοη 
σε χάρτη 1:50.000, είδος ρύπανσης και επιπλέον την ονομα¬ 
σία, το είδος της δραστηριότητας με συνοπτική περιγραφή 
της διαδικασίας, τη δυναμικότητα, είδος ποιότητα και ποσό¬ 
τητα αποβλήτων και τους περιβαλλοντικούς όρους με τους 
οποίους λειτουργούν. 

β. Τα εκτελούμενα έργα, θα ανταλλαγούν όλες οι ανωτέρω 
αναφερόμενει^ πληροφορίες και επιπλέον στοιχεία για το 
σχεδιασμό κάι' τους περιβαλλοντικούς όρους, με τους 
οποίους θα λειτουργήσουν (στάδιο μελέτης εκτίμησης Περι¬ 
βαλλοντικών Επιπτώσεων - ΕπνίΓΟΠΓηεηίΕΐ Ιπιρεοΐ ΑεεβδδπιβηΙ 
3ίυάγ), 

γ. Τα σχεδιαζόμενα έργα. Ισχύουν όλα τα αναφερόμενα 
στην περίπτωση των υπαρχόντων έργων, πλην των περιβαλ- 
λονπκών όρων, εφόσον η πληροφόρηση γίνεται πριν από την 
προέγκριση χωροθέτησης. 

4. Καθορισμός βιολογικών - οικολογικών παραμέτρων ποιό¬ 
τητας του οικοσυστήματος του ποταμού (χλωρίδα - πανίδα). 

5. Η δυνατότητα τηλεμετάδοσης των μετρήσεων των παρα¬ 
μέτρων που δεν μετρώνται οπ-Ιίπε, με τηλεσύνδεση εργαστη¬ 
ρίων (Πρακτικό Σόφιας). 

6. Καθορισμός διαδικασιών-μέτρων αντιμετώπισης υπερ¬ 
βάσεων παραμέτρων ποιότητας (φυσικοχημικών, μικροβιολο¬ 
γικών, βιολογικών, οικολογικών, ραδιολογικών κ.ά.). 

Η Ομάδα Εργασίας θα πρέπει να περατώσει το έργο της μέ¬ 
χρι τέλους του έτους 1997. 

Ο χρόνος και ο τόπος των επομένων συναντήσεων της 
Ομάδας Εργασίας αυτής θα καθορίζεται δια της διπλωματι¬ 
κής οδού, Τα δε πορίσματά της θα πρέπει να υποβληθούν 
εγκαίρως ώστε να εξετασθούν από την επόμενη Σύνοδο της 
Επιτροπής Υδροοικονομίας. 

Έγινε στην Αθήνα στις 28 Ιανουάριου 1997 σε δύο αντί¬ 
γραφα στην Ελληνική και Βουλγαρική γλώσσα. 

Για την Ελληνική Για την Βουλγαρική 

Αντιπροσωπεία Αντιπροσωπεία 

Ο Γ ενικός Γ ραμματέας Ο Υφυπ. Περιφερειακής 

Υπουργείο Ανάπτυξης Ανάπτυξης και Κατασκευών 

ΑΝΤ. ΠΑΠΑΘΑΝΑΣΟΠΟΥΛΟΣ ίνΑΝ ΘΑίΧΒΕν 

ΠΑΡΑΡΤΗΜΑ 1 
ΕΣΩΤΕΡΙΚΟΣ ΚΑΝΟΝΙΣΜΟΣ 
Της Μόνιμης Ελληνο-Βουλγαρικής Επιτροπής 
Υδροοικονομίας για τα ύδατα του ποταμού Νέστου 

Αρθρο 1 

Σε εφαρμογή της «Συμφωνίας για τα ύδατα του ποταμού Νέ¬ 
στου», που συνήφθη μεταξύ των Κυβερνήσεων της Ελληνικής 
Δημοκρατίας και της Δημοκρατίας της Βουλγαρίας, στις 22 Δε¬ 
κεμβρίου 1995, συνιστόται Μόνιμη Ελληνοβουλγαρική Επι¬ 
τροπή Υδροοικονομίας, σύμφωνα με το άρθρο 5 της προαναφε- 
ρόμενης Συμφωνίας, η οποία στο εξής καλείται «Επιτροπή». 

Αρθρο 2 

Έργο της Επιτροπής είναι: 

1. Η παρακολούθηση και ο έλεγχος επί μονίμου βάσεως της 
εφαρμογής της «Συμφωνίας για τα ύδατα του ποταμού Νέ¬ 
στου», που αναφέρεται στο άρθρο 1 του παρόντος. 

2. Η επικαιροποίηση του μεγέθους της Μέσης Φυσικής 
Απορροής πολλών ετών του ποταμού Νέστου, η οποία έχει 
καθορισθεί με βάση τα στοιχεία τη περιόδου 1935-1970, 
σύμφωνα με το Αρθρο 1 της εν λόγω Συμφωνίας, πρέπει να 
γίνει το αργότερο εντός τριών ετών από της θέσεως σε ισχύ 
της ανωτέρω Συμφωνίας. Η επικαιροποίηση αυτή θα γίνει με 
βάση αμοιβαία συμφωνημένη μεθοδολογία λαμβάνοντας 
υπόψη και τα στοιχεία της Απορροής και μετά το 1970, (μέχρι 
του έτους της επικαιροποίησης). 

3. Η κατανομή των εξόδων για τη μελέτη, κατασκευή, συ¬ 
ντήρηση και βελτίωση συστήματος παρακολούθησης και 
ελέγχου της φυσικής απορροής του Νέστου. 

4. Η αντιμετώπιση θεμάτων σχετικών με τη βελτίωση της 
ποιότητας των υδάτων και τη διατήρηση της ισορροπίας του 
οικοσυστήματος του ποταμού Νέστου, σύμφωνα με το άρθρο 
4 της Συμφωνίας. 

5. Η επίλυση διαφορών σχετικά με την ερμηνεία και την εφαρ¬ 
μογή της Συμφωνίας κατά τους όρους του άρθρου 8 αυτής, 
ως και η εξέταση κάθε άλλου θέματος το οποίο αφορά την 
εφαρμογή της Συμφωνίας. 

Αρθρο 3 

Η σύνθεση της Επιτροπή από την Ελληνική και την Βουλγα¬ 
ρική πλευρά εμφανίζεται στο Παράρτημα του παρόντος Κα¬ 
νονισμού και μπορεί να τροποποιηθεί όταν είναι απαραί¬ 
τητο. 

Η Επιτροπή έχει δύο Προέδρους - αντίστοιχα από την Ελ¬ 
ληνική και Βουλγαρική πλευρά. 

Σε περίπτωση που κρϊνεται αναγκαίο, η Επιτροπή μπορείνα 
συστήσει Ομάδες Εργασίας, οι οποίες θα απαρτίζονται από 
μέλη της Επιτροπής ή και από εμπειρογνώμονες. Οι Ομάδες 
Εργασίας αυτές μπορούν να συντάσσουν σχετικά πρακτικά τα 
οποία υποβάλλονται στην Επιτροπή. 

Αρθρο 4 

Η Επιτροπή συνέρχεται σε τακτές συνόδους μια φορά το 
χρόνο. Οι Πρόεδροι των Αντιπροσωπειών μπορούν, με κοινή 
απόφαση, να συγκαλούν εκτάκτους συνόδους. 

Οι σύνοδοι συγκαλούνται εναλλάξ στις δύο χώρες. 

Η Επιτροπή συγκαλείτσι από τον Πρόεδρο της Αντιπροσω¬ 
πείας του Συμβαλλόμενου Κράτους στο έδαφος του οποίου 
συνέρχεται η Επιτροπή, σε συνεννόηση με τον Πρόεδρο της 
Αντιπροσωπείας του άλλου Συμβαλλόμενου Κράτους, μέσω 
της διπλωματικής οδού. 


Η ημερήσια διάταξη των συνόδων της Επιτροπής καθορίζε¬ 
ται μέσω της διπλωματικής οδού. 

Αρθρο 5 

Της ουνεδριάσεως προεδρεύει ο Πρόεδρος της Αντιπρο¬ 
σωπείας του Συμβαλλόμενου Κράτους επί του εδάφους του 
οποίου πραγματοποιείται η σύνοδος. 

Επίσημες γλώσσες της Επιτροπής και των Ομάδων Εργα¬ 
σίας είναι η Ελληνική και η Βουλγαρική. 

Η αλληλογραφία στο διάστημα μεταξύ δύο Συνόδων μπορεί 
να γίνεται εις την Αγγλική γλώσσα. 

Αρθρο 6 

Γ ια κάθε σύνοδο συντάσσεται Πρωτόκολλο εις δύο πρωτό¬ 
τυπο τα οποία έχουν την ίδια ισχύ και υπογράφονται από τους 
δύο Προέδρους. Τα Πρωτόκολλα τίθενται σε ισχύ μετά την 
έγκρισή τους από τις Κυβερνήσεις των δύο Χωρών. Τα δύο 
Μέρη ενημερώνονται αμοιβαία γροπτώς για την ανωτέρω 
έγκριση εντός τριάντα ημερών. 

Τα Πρωτόκολλα, καθώς και άλλα τυχόν κείμενα που υπο¬ 
γράφονται από την Επιτροπή, συντάσσονται στην Ελληνική 
και στη Βουλγαρική γλώσσα. 

Αρθρο 7 

Έκαστο Συμβαλλόμενο Μέρος αναλαμβάνει τις δαπάνες 
της Αντιπροσωπείας του, όσον αφορά τη μετακίνηση και τη 
διαμονή. 

Άρθρο 8 

ών Εσωτερικός Κανονισμός μπορεί να τροποποιείται με πρόταση 
ενός εκ των Προέδρων της Επιτροπής. Οι τροποποιήσεις αυτές 
γίνονται αποδεκτές με απόφαση της Επιτροπής. 

Έγινε στην Αθήνα στις 28 Ιανουάριου 1997 σε δύο αντί¬ 
γραφα στην Ελληνική και Βουλγαρική γλώσσα. 

ΠΑΡΑΡΤΗΜΑ 

ΜΕΛΗ ΑΝΤΙΠΡΟΣΩΠΕΙΩΝ ΕΛΛΑΔΑΣ ΚΑΙ ΒΟΥΛΓΑΡΙΑΣ 
στη Μόνιμη Ελληνο-Βουλγαρική Επιτροπή 
Υδροοικονομίας για τα ύδατα του Νέστου 
1. ΕΛΛΗΝΙΚΗ ΑΝΤΙΠΡΟΣΩΠΕΙΑ 

Πρόεδρος: Ο Γενικός Γραμματέας του Υπουργείου Ανά¬ 
πτυξης Αντώνης Παπαθανασόπουλος. 

Μέλη: 

■ Η Προϊσταμένη της Διεύθυνσης Υδατικού Δυναμικού και 
Φυσικών Πόρων του Υπουργείου Ανάπτυξης X. Μανιάτη - Σιά- 
του, με αναπληρωτή την Προίσταμένη του Τμήματος Προ¬ 
γραμματισμού της ιδίας Διεύθυνσης Α. Σκλήρη. 

■ Ο Σύμβουλος Πρεσβείας Α' της Α3 Διεύθυνσης του 
Υπουργείου Εξωτερικών Ελ. Αγγελόπουλος με τον Αναπλη¬ 
ρωτή του. 

• Ο Ειδικός Νομικός Σύμβουλος Β' του Υπουργείου Εξωτε¬ 
ρικών Β. Πατρώνας με τον Αναπληρωτή του. 

• Η Προϊσταμένη του Τμήματος Βαλκανικών Χωρών ΟΣΕΠ 
και διασυνοριακών Υδάτων, της Διεύθυνσης ΚΑΕ του ΥΠΕΘΟ 
X. Λομποτέση, με Αναπληρωτή τον Δ. Σκαρίμπα της ίδιας 
Διεύθυνσης. 

■ Ο Προϊστάμενος της Διεύθυνσης Σχεδιασμοΰ Εγγειοβελ¬ 
τιωτικών Εργων και Αξιοποίησης Εδαφοϋδατικών πόρων του 
Υπουργείου Γεωργίας Γρ. Κόντος, με Αναπληρωτή τον Προϊ¬ 
στάμενο του Τμήματος Νέας Τεχνολογίας της ιδίας Διεύθυν¬ 
σης Π. Μεγρέμη. 

- Ο Προϊστάμενος της Διεύθυνσης Εγγειοβελτιωτικών Ερ¬ 
γων της Γενικής Γραμματείας Δημοσίων Έργων του ΠΕ.- 
Χ.Ω.Δ.Ε. Κ. Σφαέλλος, με Αναπληρωτή την Προϊσταμέννη 
της Διεύθυνσης Περιβαλλοντικού Σχεδιασμού θ. Κελαειδή. 

• Ο Επιτελικός Βοηθός Διευθυντής της Διεύθυνσης Ανά¬ 
πτυξης Υδροηλεκτρικών Έργων της Δ.Ε.Η. Ν. Μουτάφης, με 
Αναπληρωτή τον Διευθυντή Κλάδου Μελετών της ιδίας Διεύ¬ 
θυνσης I. Στεφανάκο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Εμπειρογνώμονες: 

• Μ. Γκίνη Αγρονόμος - Τοπογράφος Μηχανικός, Μάστερ 
Υδρολογίας, Προϊσταμένη Τμήματος ΥΠ.ΑΝ. 

■ Μ. Ζωγράφος Μηχανικός Συστημάτων, Υπουργείο Εθνι¬ 
κής Οικονομίας. 

■ θ. Σαρηγγιαννϊδης Χημικός Μηχανικός, Υπουργείο ΠΕ.- 
ΧΩ.Δ.Ε. 

• Ε. Τηλιγάδας Δρ. Υδραυλικός Μηχανικός, Προϊστάμενος του 
Τμήμ. Υδρολογίας και Δ.Υ.Π. της ΓΓΔΕ/ΥΠΕΧΩΔΕ. 

2. ΒΟΥΛΓΑΡΙΚΗ ΑΝΤΙΠΡΟΣΩΠΕΙΑ 
Πρόεδρος: Ο Υφυπουργός Περιφερειακής Ανάπτυξης και 
Κατασκευών Ινεπ Οεόοβν. 

Μέλη: Ο Πρόεδρος του Εθνικού Συμβουλίου των Υδατικών 
Πόρων στο Συμβούλιο Υπουργών Εβοιφ ΡΕίΙίοηά]ίθν. 

Ο Προϊστάμενος της Γενικής Διεύθυνσης Υδατικών Πόρων 
στο Υπουργείο Περιφερειακής Ανάπτυξης και Κατασκευών 
ΡΙ3ΓΠΘΠ ΝίΚίίοτον. 

Ο Προϊστάμενος της Νομικής Διεύθυνσης στο Υπουργείο 
Εξωτερικών ΑΙγοεόβ ΝβόβΙοϊιβν 

Ο Αναπληρωτής Προϊστάμενος της Δ/νσης Νοτιοανατολικής 
Ευρώπης του Υπουργείου Εξωτερικών ΤθοΟοτ Ηουδδίπον. 

Ο Προϊστάμενος της Διεύθυνσης Ενεργειακής Ανάπτυξης 
στο Υπουργείο Ενέργειας και Ενεργειακών Πόρων Βοςάβπ 
Μουεεβν. 

Ο Περιφερειάρχης της Περιφέρειας της Σόφιας ΑΙβχΕπάετ 
Β3ΐ3ά3ηον. 

Ο Εμπειρογνώμονας του Υπουργείου Περιβάλλοντος νίβάί- 

ΓΠΙΓ ϋΟΠΟΪΙΘν. 

Η Διευθύνων Σύμβουλος της ΗγάΓο-ΜθΐΐοΓΒΐίνβ 5γδΙβ(τι$ 
ί.Ι.ά. ϋίγ3Π3 Κ&Γ3ΪβΖίβν3. 

ΠΑΡΑΡΤΗΜΑ 2 

ΜΕΛΗ ΑΝΤΙΠΡΟΣΩΠΕΙΩΝ ΕΛΛΑΔΑΣ ΚΑΙ ΒΟΥΛΓΑΡΙΑΣ 
στην 1 η Σύνοδο της Μόνιμης Ελληνο-Βουλγαρικής 
Επιτροπής Υδροοικονομίας για τα ύδατα του Νέστου 
που συνήλθε στην Αθήνα στις 27 και 28 Ιανουάριου 1997 

1. ΕΛΛΗΝΙΚΗ ΑΝΤΙΠΡΟΣΩΠΕΙΑ 

Πρόεδρος: Ο Γενικός Γραμματέας του Υπουργείου Ανά¬ 
πτυξης Αντώνης Παπαθανασόπουλος. 

Μέλη: 

■ Η Προϊσταμένη της Διεύθυνσης Υδατικού Δυναμικού και 
Φυσικών Πόρων του Υπουργείου Ανάπτυξης X. Μανιάτη - Σιά- 
του, με Αναπληρωτή την Προϊσταμένη του Τμήματος Προ¬ 
γραμματισμού της ιδίας Διεύθυνσης Α. Σκλήρη. 

• Ο Σύμβουλος Πρεσβείας Α' της Α3 Διεύθυνσης του 
Υπουργείου Εξωτερικών Ελ. Αγγελόπουλος με τον Αναπλη¬ 
ρωτή του. 

• Ο Ειδικός Νομικός Σύμβουλος Β' του Υπουργείου Εξωτε¬ 
ρικών Β. Πατρώνας με τον Αναπληρωτή του. 

- Η Προϊσταμένη του Τμήματος Βαλκανικών Χωρών ΟΣΕΠ 
και διασυνοριακών Υδάτων, της Διεύθυνσης ΚΑΕ του ΥΠΕΘΟ 
X. Λομποτέση, με Αναπληρωτή τον Δ. Σκαρίμπα της ίδιας 
Διεύθυνσης. 

• Ο Προϊστάμενος της Διεύθυνσης Σχεδιασμού Εγγειοβελ¬ 
τιωτικών Έργων και Αξιοποίησης Εδαφοϋδατικών πόρων του 
Υπουργείου Γεωργίας I. Κόντος, με Αναπληρώτή τον Προϊ¬ 
στάμενο του Τμήματος Νέας Τεχνολογίας της ιδίας Διεύθυν¬ 
σης Π. Μεγρέμη. 

- Ο Προϊστάμενος της Διεύθυνσης Εγγειοβελτιωτικών Έρ¬ 
γων της Γενικής Γραμματείας Δημοσίων Έργων του ΠΕ.- 
ΧΩ.Δ.Ε. Κ. Σφαέλος, με Αναπληρωτή την Προϊσταμένη της 
Διεύθυνσης Περιβαλλοντικού Σχεδιασμού θ. Κελαειδή. 


• Ο Επιτελικός Βοηθός Διευθυντής της Διεύθυνσης Ανά¬ 
πτυξης Υδροηλεκτρικών Έργων της Δ.Ε.Η. Ν. Μουτάφης, με 
Αναπληρωτή τον Διευθυντή Κλάδου Μελετών της ιδίας Διεύ¬ 
θυνσης I. Στεφανάκο. 

Εμπειρογνώμονες: 

• Μ. Γκίνη Αγρονόμος - Τοπογράφος Μηχανικός, Μάστερ 
Υδρολογίας, Προϊσταμένη Τμήματος ΥΠ.ΑΝ. 

• Μ. Ζωγράφος Μηχανικός Συστημάτων, Υπουργείο Εθνι¬ 
κής Οικονομίας. 

■ θ. Σαρηγιαννίδης Χημικός Μηχανικός, Υπουργείο ΠΕ.- 
ΧΩ.Δ.Ε. 

• Ε. Τηλιγάδας Δρ. Υδραυλικός Μηχανικός, Προϊστάμενος 
του Τμήματος Υδρολογίας και Δ.Υ.Π. της ΓΓΔΕ/ΥΠΕ¬ 
ΧΩΔΕ. 

2. ΒΟΥΛΓΑΡΙΚΗ ΑΝΤΙΠΡΟΣΩΠΕΙΑ 
Πρόεδρος; Ο Υφυπουργός Περιφερειακής Ανάπτυξης και 
Κατασκευών Ιν3π Οβάρ&ν. 

Μέλη: Ο Πρόεδρος του Εθνικού Συμβουλίου των Υδατικών 
Πόρων στο Συμβούλιο Υπουργών Οεοτςί Ρ 3 ϊΙίοπά]ίβν. 

Ο Προϊστάμενος της Γενικής Διεύθυνσης Υδατικών Πόρων 
στο Υπουργείο Περιφερειακής Ανάπτυξης και Κατασκευών 
ΡΙεπτεπ ΝίΚίίοτον. 

Ο Προϊστάμενος της Νομικής Διεύθυνσης στο Υπουργείο 
Εξωτερικών ΑίγοεάΒ Νθάθ)οΐιβν. 

Ο Αναπληρωτής Προϊστάμενος της Δ/νσης Νοτιοανατολικής 
Ευρώπης του Υπουργείου Εξωτερικών Τεοόοτ Ηουδίυον. 

Ο Προϊστάμενος της Διεύθυνσης Ενεργειακής Ανάπτυξης 
στο Υπουργείο Ενέργειας και Ενεργειακών Πόρων Βοςάβη 
Μουδθν. 

Ο Περιφερειάρχης της Περιφέρειας της Σόφιας Αίθχβηάβτ 
Β3ΐ3ά3Π0ν. 

Ο Εμπειρογνώμονας του Υπουργείου Περιβάλλοντος νίβάί- 
πίϊγ ΟοηαϊΊθν. 

Η Διευθύνων Σύμβουλος της ΗγάΓΟ-ΜβΙΙΟΓΗΐίνε ϋίγ3Π3 
ΚβΓΕΪΘΖίΘνβ. 

- ♦ - 

ΑΝΑ ΚΟΙΝΩΣ ΕΙΣ 

Αριθ. Φ.0546/16/ΑΣ 460/Μ.3582-2251 (3) 

Ανακοίνωση της καταγγελίας των Διεθνών Συμβάσεων Ο.ί.Ο. 

1969 και ΡϋΝΩ 1971. 

Το Υπουργείο Εξωτερικών ανακοινώνει ότι στις 2 Μαΐου 
1997 η χώρια μας προέβη στην καταγγελία 

1. Της Διεθνούς Σύμβασης περί αστικής ευθύνης των 
πλοιοκτητών σε περίπτωση ρύπανσης της θάλασοας από πε¬ 
τρέλαιο (Βρυξέλλες, 29.11.1969} η οποία κυρώθηκε με τον 
υπ' αριθ. 314/1976 Νόμο (ΦΕΚ 106/Α/5.5.1976) και 

2. Της Διεθνούς Σύμβασης για την ίδρυση διεθνούς κεφα¬ 
λαίου για την αποζημίωση ζημιών ρύπανσης από πετρελαιο¬ 
ειδή (Βρυξέλλες, 18.11.1971) η οποία κυρώθηκε με τον υπ’ 
αριθ. 1638/1986 Νόμο (ΦΕΚ 108/Α/18.7.1986). 

Η καταγγελία των ανωτέρω Συμβάσεων θα αρχίσει να ισχύει 
για τη χώρα μας, σύμφωνα με τη διάταξη του άρθρου 31 του 
Πρωτοκόλλου το οποίο κυρώθηκε από τη χώρα μας με το υπ' 
αριθ. 270/1995 Προεδρικό Διάταγμα (ΦΕΚ151/Α/26.7. 
1995) την 15η Μαΐου 1998. 

Αθήνα, 24 Ιουνίου 1997 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣ. ΠΑΤΡΩΝΑΣ 
Ειδικός Νομικός Σύμβουλος Β 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



